Louis Leakey

Luisas Seimuras Bazetas Likis (, 1903 m. rugpjūčio 7 d. Kabete prie Nairobio – 1972 m. spalio 1 d. Londonas) – Kenijos archeologas ir antropologas.

 Biografija 
Anglas, žmona Meri Daglas Liki, sūnus Ričardas Erskinas Likis. Baigęs Kembridžo universitetą nuo 1927 m. dirbo Kenijoje.

Atrado zindžantropą – 1959 m. atkasė jo griaučių liekanas ir aprašė, 1960 m. prezindžantropą (šie radiniai dabar priskiriami australopitekams), 1964 m. – sumanųjį žmogų (Homo habilis), 1962 m. – keniapiteką, 1968 m. – kai kurias kitas australopitekų formas. Šie radiniai parodė, kad kelios hominidų formos egzistavo tuo pat metu ir tose pačiose srityse, kad Homo erectus Rytų Afrikoje gyveno prieš 1,6 mln. metų. Jo atradimai padėjo patikslinti žmogaus kilmę ir dabartinio tipo žmonių atsiradimo laiką.

 Bibliografija 
 Adam’s Ancestors (Adomo protėviai), 1934 m.
 The Stone Age Races of Kenya (Akmens amžiaus Kenijos rasės), 1935 m.
 Stone Age Africa (Akmens amžiaus Afrika), 1936 m.
 Unveiling Man’s Origin (Žmogaus kilmė), 1969 m.

 Šaltiniai 

Kategorija:Kenijos archeologai
Kategorija:Antropologai